ቤኒያሚን ኔትያንያሁ በምዝበራ ወንጀል ሊጠየቁ ነው ተባለ
የእስራኤል ጠቅላይ ሚኒስትር ቤኒያሚን ኔትያንያሁ በምዝበራ ወንጃል ሊጠየቁ መሆኑ  ተገለጸ ።የእስራኤል ፖሊስ ጠቅላይ ሚኒስትሩ በምዝበራ ወንጀል ምርመራ እየተደረገባቸው ስለመሆኑ አስታውቋል ።እስራኤልን በሁለት የምርጫ ዘመን በድምሩ ለ12 አመታትን እየመሩ የሚገኙት የ68 ዓመቱ ቤኒያሚን ኔትያንያሁ የአገሪቱ ፖሊስ በምዝበራ ወንጀል ተጠያቂ እንደሚያደርጋቸው መግለጹ የአለም መገናኛ ብዙሃን መነጋገሪያ ሆኗል፡፡  ኔትንያሁ የክስ መረጃዉ በደረሳቸዉ ቅፅበት በእስራኤል ቴሌቪዝን ቀርበዉ የተመሰረተባቸዉ የምዝበራ ውንጀላ መሠረት ቢስ መሆኑንና እውነታዉ በቅርቡ እንደሚወጣ ተናግረዋል፡፡ ክሱ ምንም አያሳስበኝም በመሪነቴም እቀጥላለሁ ሲሉ ይፋ አድረገዋል፡፡ፖሊስ ኔትንያሁ በምዝበራ ወንጀል፤ በማጭበርበርና በጉቦ ለመክሰስ በቂ ማስረጃ አለኝ ማለቱን ተከትሎ ሚኒስትሩ ወንጀላው ፍሬ አልባ ነው ሲሉ ውድቅ ያደርጉታል፡፡የእስራኤል ህዝብ ወዶና ፈቅዶ እስከመረጠኝ ድረስ በታማኝነትና በቅንንት ሀገሬን እምራለሁ ሲሉም ውንጀላውን ተከትሎ አፀፋዊ ምላሽ ሰንዝረዋል፡፡ ነገር ግን ተጠያቂ መሆን የሚችሉበት አጋጣሚ ወራትን ሊፈጅ እንደሚችል የወጡ መረጃዎች አመልክተዋል፡፡ባለፉት አመታት በተለያዩ አጋጣሚዎች 15 ምርመራዎች ተደርገውብኛል፤ሆኖም አብዛኞቹ እርባና ቢስ ከመሆን አላለፉም፤ የአሁኑ ወንጀላም ተመሳሳይ መሆኑ አይቄሬ ነው ብለዋል፡፡ቢቢሲ ባወጣዉ መረጃ መሠረት ኔትያንያሁ የተወነጀሉበትን ምክንያት ሲያትት ዬዲዮት አሀሮኖት በተባለዉን የእስራኤል ጋዜጣ በጎ መረጃ እንዲያሰራጭላቸዉ አድርገዋል፡፡ ይህንንም ተከትሎ ፖሊስ የጋዜጣዉ አዘጋጅ የሆነዉን አርሞን ሞዝስም ተከሳሽ እንደሚያደርግ አውስቷል፡፡በመቀጠልም 283 ሺ የእስራኤል ሼክልስ አልያም 204 ሺ ፓውንድ ከሆሊውድ ሞያተኛ  አርኖን ሚቻን መቀበላቸዉንም ያትታል፡፡የእየሩሳሌም ፖስት ይዞት በወጣዉ መረጃ መሠረት ደግሞ ከገንዘብ ባለፈ ሻምፓኝና ሲጋራን የመሳሰሉ ስጦታዎችን አርኖን ሚቻን የአሜሪካና ቪዛ ለማስጠት መቀበላቸዉን አስነብቧል፡፡ጉዳዩ በሀገሪቱ ፋይናንስ ሚኒስቴር በኩል ባይቋረጥ ሚቻን በእስራኤል ህግ መሠረት ከዉጪ ሀገራት የሚመለሱ ዜጎች ለአስር አመታት የሚጠበቅባቸዉን ታክስ ለማስቀርት መደራደራቸዉን ፖሊስ በውንጀል ምርመራዉ ያካተተዉ ጉዳይ ነዉ፡፡ፖሊስ በሌላ በኩል ሚኒስትሩ ከአዉስትራላዊ ቢሊዮነር ጀምስ ፓከር ጋር ስለማጭበርበራቸዉ በውንጀላዉ ማካተቱ ታዉቋል፡፡ ቢሊዬነሩ ግለሰብ በእስራኤል ቻናል ቴን ቀርበዉ ለኔትያንያሁና ባለቤታቸዉ ሰጦታ ማበርከታቸዉን ለመርማሪዎች መናገራቸዉን ገልፀዋል፡፡አሁን ጠቅላይ ሚንስትር በመርማሪዎች ለሰባኛ ጊዜ የክስ ሪፖርት እንደቀረበባቸዉ በመዘገብ ላይ ነዉ፡፡ዉንጀላዉን ተከትሎ የግራ ዘመም ተቃዋሚ ፖለቲከኞች ጠቅላይ  ሚኒስትሩ ሥልጣን እንዲለቁ ጥያቄ በማቅረብ ላይ ናቸዉ፡፡ የእርሳቸዉ ወገን የሆኑት የሊኩድ ፓርቲ አባለት በበኩላቸዉ ዉንጀላዉን እየተከላከሉላቸዉ ነዉ፡፡የቱሪዝም ሚኒስትሩ ያሪቭ ሌቪን የፖሊስ ውንጅላው መርህ አልባነው ሲሉ ተደምጠዋል፡፡ የመራጮችን ድምፀ ወደ ጎን በመተዉ የመንግስት ግልበጣ ለማድረግ የተቀነባበረ ነዉ ሲሉም ተችተዋል፡፡ ክስተቱን መገናኛ ብዙሃን ከመቀባበል ባለፈ በአለም አቀፍ ደረጃ የተባለ ነገር እስካሁን የለም፡፡ በእስራኤል የአሜሪካ ቃል አቀባይ  በበኩላቸዉ ሁነቱ የዉስጥ ጉዳይ መሆኑን አንስተዉ ከጠቅላይ ሚንስትር  ኔትንያሁ ጋር  ጥብቅ ወዳጅንት እንዳለቸዉ  ከማዉሳት ያለፈ ነገር አላነሱም፡፡የሀገረቱ ፍትህ ሚኒስትር አይሌት ሻክድም ጠቅላይ ሚኒስትሩ ከስልጣን ለመዉረድ አይገደዱም ብለዋል፡፡ ከዚህ ሁሉ ዉጥረት ጎን ለጎን ቀጣዩ የእስራኤል ምርጫ እኤአ በ 2019 ጥር ወር ቀነ ቀጥሮ ተይዞለታል፡፡( ምንጭ:ቢቢሲ)  